 ممبئي(ويب ڊيسڪ)راج ڪندرا جو فحش فلمن وارو اسڪينڊل سامهون اچڻ کانپوءِ سندس گهرواري اداڪارا شلپاشيٽي کان باليوڊ ستارا ۽ سندس ويجها دوست به پاسو ڪرڻ لڳا آهن. راج ڪندرا جي فحش فلمن واري اسڪينڊل جي ڪري شلپاشيٽي ۽ سندس خاندان جي وڏي بدنامي ٿي آهي جنهن سبب هاڻ سندن ويجها دوست به پاسو ڪرڻ لڳا آهن. ڀارتي ميڊيا موجب هڪ اداڪار جو چوڻ هو ته اهو معاملو سنگين نوعيت جو آهي، فحش فلمون ٺاهڻ ۽ انهن کي وڪرو ڪرڻ وڏو حساس معاملو آهي ڪير به ان جو حصو بڻجڻ نه چاهيندو اهو ئي سبب آهي جو شلپاشيٽي جي حمايت ۾ هن وقت تائين ڪنهن جو بيان نه آيو آهي. واضح رهي ته پوليس کي اداڪارا شلپاشيٽي جي فحش فلمن ۾ ملوث هجڻ جو ڪو به ثبوت نه مليو آهي جنهن سبب کيس ان الزام مان آجو قرار ڏنو ويو آهي. اهو به خيال رهي ته پوليس راج ڪندرا کي گرفتاري بعد جڏهن گهر وٺي آئي هئي ته سندس ۽ شلپاشيٽي وچ ۾ ٿيل جهيڙي جون خبرون به آيون هيون. پوليس جو چوڻ هو ته اداڪارا شلپاشيٽي جيئن مڙس کي گهر ۾ ڏٺو ته هوءَ آپي کان ٻاهر نڪري وئي ۽ انکي سمجهائڻ ۽ سنڀالڻ ڏکيو بڻجي ويو. پوليس اهو ٻڌايو ته اداڪارا مڙس راج ڪندرا بار بار اهو پڇڻ لڳي ته اهڙي ڪم ۾ ملوث هجڻ جو سبب ڪهڙو آهي؟. اداڪارا مڙس تي سخت ڪاوڙ جو اظهار ڪندي چيو ته اسان وٽ ايترو ڪجهه هوندي اسان کي اهڙي ڪم جي ڪهڙي ضرورت پئي؟، هن راج ڪندرا کي اهو به چيو ته خبر آهي ته منهنجي ۽ منهنجي خاندان جي ڪيتري ساک متاثر ٿي آهي؟ ڪيترن ئي جاري پراجيڪٽس تان هٿ ڌوئڻا پيا آهن، مالي نقصان به ٿيو آهي. تنهن هوندي به معاشري ۾ جيڪو اسان جو مقام هو اهو سمورو تباهه برباد ٿي چڪو آهي.